AUCT บวกเกือบ 7% แรงในรอบเกือบ 3 เดือน-ชี้ธุรกิจ H2/60 สดใส ซื้อเป้า 8.3 บ.
AUCT บวกเกือบ 7% แรงในรอบเกือบ 3 เดือน ชี้ธุรกิจ H2/60 สดใส ซื้อเป้า 8.3 บ. โดย ณ เวลา 14.38 น. อยู่ที่ระดับ 7.05 บาท บวก 0.45 บาท หรือ 6.82% ด้วยมูลค่าซื้อขาย 65.92 ล้านบาท
24 ต.ค. 2560

ผู้สื่อข่าวรายงานว่า บริษัท สหการประมูล จำกัด (มหาชน) หรือ AUCT ณ เวลา 14.38 น. อยู่ที่ระดับ 7.05 บาท บวก 0.45 บาท หรือ 6.82% ด้วยมูลค่าซื้อขาย 65.92 ล้านบาท ราคาหุ้นปรับตัวแรงในรอบเกือบ 3 เดือน โดยนับตั้งแต่หุ้นยืนที่ระดับ 7.05 บาท เมื่อวันที่ 26 ก.ค.60

บล.เอเอสแอล  ระบุในบทวิเคราะห์ว่า ราคาหุ้น AUCT ระยะสั้นเริ่มตอบรับกับการฟื้นตัวของศก.ระยะสั้น ซึ่ง AUCT เป็นหนึ่งในหุ้นที่จะได้รับประโยชน์จากการบริโภคภาคเอกชนที่คาดว่าจะขยายตัวเพิ่มขึ้นได้ที่ 3.2% หนุนการฟื้นตัวของตลาดรถยนต์มากขึ้น
ขณะที่ครึ่งปีหลังจำนวนรถที่เข้าประมูลอยู่ที่ราวๆ 4,500 คัน/เดือน เพิ่มขึ้นจาก 4,300 คัน/เดือนจากการกระตุ้นยอดขายต่อเนื่อง อย่างไรการขยายฐานลูกค้าสู่ยานยนต์เพื่อการเกษตรยังช่วยเสริมรายได้มากขึ้นจากรายได้เกษตรกรที่ฟื้นตัวอีกด้วย แนะนำ “ซื้อ” มูลค่าเหมาะสมเฉลี่ย 8.30 บาท *อ้างอิงConsensus